ওমর ফারুকের স্ত্রী  মোস্তফা বেগম (৩৫) পুত্র সাহেদ (৮) সারমিন আখতার (২০) । পুলিশ আহতেদের উদ্ধার করে কুতুবদিয়া সরকারি হাসপাতালে ভর্তি করেছেন। তবে মোস্তফা বেগম আর সারমিন আখতারের অবস্থা আশংকা জনক দেখে কর্তব্যরত চিকিৎসক তাদেরকে উন্নত চিকিৎসার জন্য কক্সবাজার সদর হাসপাতালে প্রেরণ করেন।  পুলিশ ও প্রত্যক্ষদর্শীদের সূত্রে প্রকাশ, কুতুবদিয়া উপজেলার উত্তর ধুরুং ইউনিয়নের মিয়ারা কাটা গ্রামের ওমর ফারুকের বাড়িতে ডাকাতির ঘটনা সংঘটিত হয়। খবর পেয়ে টহলরত পুলিশ ও এলাকাবাসি ঘটনাস্থলের দিকে এগিয়ে গেলে ডাকাতদল পালিয়ে যায়। এ ব্যাপারে ওমর ফারুকের  স্ত্রী মোস্তফা বেগম বাদি হয়ে কুতুবদিয়া থানায় লিখিত এজাহার দিয়েছেন।  কুতুবদিয়া থানার ইনচার্জ (ওসি) গিয়াস উদ্দিন মিয়া জানান, ডাকাতি হচ্ছে এ খবর পেয়ে টহলরত পুলিশ ঘটনাস্থলে পৌছার পূর্বে ডাকাতদল পালিয়ে যায়। ডাকাতের মারধরে আহতদের উদ্ধার করে হাসপাতালে ভর্তি করেছেন।